Avis juridique important

|

32002D0620

2002/620/EY: Euroopan parlamentin, neuvoston, komission, tuomioistuimen, tilintarkastustuomioistuimen, talous- ja sosiaalikomitean, alueiden komitean ja Euroopan oikeusasiamiehen päätös, tehty 25 päivänä heinäkuuta 2002, Euroopan yhteisöjen henkilöstövalintatoimiston perustamisesta - Euroopan parlamentin puhemiehistön julistus

Virallinen lehti nro L 197 , 26/07/2002 s. 0053 - 0055

Euroopan parlamentin, neuvoston, komission, tuomioistuimen, tilintarkastustuomioistuimen, talous- ja sosiaalikomitean, alueiden komitean ja Euroopan oikeusasiamiehen päätös,tehty 25 päivänä heinäkuuta 2002,Euroopan yhteisöjen henkilöstövalintatoimiston perustamisesta(2002/620/EY)EUROOPAN PARLAMENTTI, EUROOPAN UNIONIN NEUVOSTO, EUROOPAN YHTEISÖJEN KOMISSIO, TUOMIOISTUIN, TILINTARKASTUSTUOMIOISTUIN, TALOUS- JA SOSIAALIKOMITEA, ALUEIDEN KOMITEA JA OIKEUSASIAMIES, jotkaottavat huomioon Euroopan yhteisöjen virkamiehiin sovellettavat henkilöstösäännöt ja erityisesti niiden 2 artiklan kolmannen kohdan ja näiden yhteisöjen muuta henkilöstöä koskevat palvelussuhteen ehdot, jotka vahvistetaan neuvoston asetuksessa (ETY, Euratom, EHTY) N:o 259/68(1), sellaisena kuin se on viimeksi muutettuna asetuksella (EY, EHTY, Euratom) N:o 490/2002(2),ottavat huomioon henkilöstösääntökomitean lausunnon,sekä katsovat seuraavaa:(1) Voimavarojen tehokkaan ja taloudellisen käytön varmistamiseksi Euroopan yhteisöjen virkamiesten ja muun henkilöstön valinta olisi annettava toimielinten yhteisen elimen tehtäväksi.(2) Tämän toimielinten yhteisen elimen tehtävänä olisi laatia kunkin toimielimen ilmaisemien tarpeiden mukaan ja henkilöstösääntöjä noudattaen soveltuvien hakijoiden luetteloita avoimien kilpailujen yhteydessä. Kilpailun läpäisseiden hakijoiden nimittämisestä päättää kuitenkin kukin nimittävä viranomainen.(3) Toimielinten yhteisen elimen olisi samoin edellytyksin voitava myös avustaa perustamissopimuksilla tai niiden nojalla perustettuja toimielimiä ja elimiä sekä laitoksia ja virastoja sisäisten kilpailujen järjestämisessä ja muun henkilöstön valinnassa,OVAT PÄÄTTÄNEET SEURAAVAA:1 artiklaToimiston perustaminenPerustetaan Euroopan yhteisöjen henkilöstövalintatoimisto, jäljempänä "toimisto".2 artiklaValtuudet1. Toimisto käyttää tämän päätöksen allekirjoittaneiden toimielinten nimittäville viranomaisille henkilöstösääntöjen 30 artiklan ensimmäisen alakohdan ja liitteen III mukaan kuuluvia henkilöstövalintaa koskevia valtuuksia. Toimielimet voivat vain poikkeustapauksessa ja toimiston suostumuksella järjestää omia avoimia kilpailuja aivan erityisiä tarpeita varten.2. Toimisto voi niin ikään käyttää 1 kohdassa tarkoitettuja, perustamissopimuksilla tai niiden nojalla perustettujen elinten, laitosten tai virastojen nimittäville viranomaisille kuuluvia valtuuksia kyseisten elinten, laitosten tai virastojen pyynnöstä.3. Euroopan parlamentin, neuvoston, komission, tuomioistuimen, tilintarkastustuomioistuimen, talous- ja sosiaalikomitean, alueiden komitean ja oikeusasiamiehen sekä perustamissopimuksilla tai niiden nojalla perustettujen elinten, laitosten ja virastojen nimittävät viranomaiset, jotka ovat siirtäneet valtuutensa toimistolle tai käyttäneet sen palveluja, päättävät kilpailun läpäisseiden hakijoiden nimittämisestä.3 artiklaTehtävät1. Toimisto laatii 2 artiklassa tarkoitettujen nimittävien viranomaisten sille esittämien pyyntöjen mukaisesti henkilöstösääntöjen 30 artiklan ensimmäisessä kohdassa tarkoitetut avoimia kilpailuja koskevat soveltuvien hakijoiden luettelot henkilöstösääntöjen liitteessä III vahvistetuin edellytyksin.2. Toimisto voi avustaa perustamissopimuksilla tai niiden nojalla perustettuja toimielimiä ja elimiä sekä laitoksia ja virastoja sisäisten kilpailujen järjestämisessä ja muun henkilöstön valinnassa.4 artiklaVaatimukset ja valitukset, kanteetHenkilöstösääntöjen 91 a artiklan mukaisesti tämän päätöksen 2 artiklan 1 ja 2 kohdan nojalla toimistolle kuuluvien valtuuksien käyttöön liittyvät vaatimukset ja valitukset tehdään toimistolle. Mahdolliset kanteet näillä aloilla nostetaan komissiota vastaan.5 artiklaTäytäntöönpanoEuroopan parlamentin, neuvoston ja komission pääsihteerit, tuomioistuimen kirjaaja, tilintarkastustuomioistuimen, talous- ja sosiaalikomitean ja alueiden komitean pääsihteerit sekä oikeusasiamiehen edustaja toteuttavat yhteisymmärryksessä tämän päätöksen täytäntöönpanon edellyttämät toimenpiteet.6 artiklaVoimaantuloTämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Euroopan parlamentin puolestaPuhemiesPatrick CoxNeuvoston puolestaPuheenjohtajaJaume Matas i PalouKomission puolestaKomission puheenjohtajaRomano ProdiTuomioistuimen puolestaPresidenttiGil Carlos Rodríguez IglesiasTilintarkastustuomioistuimen puolestaPresidenttiJuan Manuel Fabra VallésTalous- ja sosiaalikomitean puolestaPuheenjohtajaG. FrerichsAlueiden komitean puolestaPuheenjohtajaSir Albert BoreOikeusasiamiesJacob Söderman(1) EYVL L 56, 4.3.1968, s. 1.(2) EYVL L 77, 20.3.2002, s. 1.Euroopan parlamentin puhemiehistön julistusEuroopan parlamentin puhemiehistö, joka1. on valtuuttanut puhemiehen allekirjoittamaan toimielinten päätöksen Euroopan unionin rekrytointitoimiston ("toimisto") perustamisesta ja pääsihteerin allekirjoittamaan kaksi lisäpäätöstä toimiston toiminnasta,2. vakuuttaa, ettei toimiston perustaminen vaikuta Euroopan parlamentin itsemääräämisoikeuteen sikäli kuin sillä on edelleen yksinomainen toimivalta ottaa palvelukseen toimielimen etujen mukaisesti vakituisia virkamiehiä toimiston laatimasta varallaololuettelosta,3. muistuttaa, että muun henkilöstön, varsinkin poliittisten ryhmien henkilöstön, valinta ja palvelukseen ottaminen kuuluvat edelleen Euroopan parlamentin yksinomaiseen toimivaltaan paitsi jos se pyytää toimistolta teknistä apua tässä suhteessa,4. muistuttaa samoin, että sisäisten kilpailujen järjestäminen, jotka mahdollistavat virkamiesten siirtymisen ura-alueesta toiseen, kuuluu edelleen Euroopan parlamentin yksinomaiseen toimivaltaan; toistaa aikomuksensa järjestää määräajoin sisäisiä kilpailuja eri ura-alueiden henkilöstölle,5. vahvistaa sitoutuneensa säilyttämään monikielisen ja monikulttuurisen hallinnon, jossa on kielellinen ja maantieteellinen tasapaino; toteaa, että toimiston kyky tarjota varallaololuetteloita, jotka mahdollistavat rekrytointipolitiikan, jolla tällainen tasapaino voidaan varmistaa, on yksi tärkeimmistä kriteereistä, joiden perusteella viraston saavutukset arvioidaan,6. toteaa lisäksi, että jos toimisto ei kykene tarjoamaan varallaololuetteloita, jotka mahdollistavat kielellisen ja maantieteellisen tasapainon takaamisen, Euroopan parlamentti varaa itselleen oikeuden järjestää itsenäisesti erityisiä valintakilpailuja tilanteen korjaamiseksi toimiston perustamisesta tehdyn päätöksen 2 artiklan mukaisesti,7. palauttaa mieliin 8. huhtikuuta tekemänsä päätöksen, jossa kehotetaan parlamentin edustajia toimiston johtokunnassa kieltäytymään hyväksymästä ikärajojen käyttöä avoimia kilpailuja järjestettäessä.


Avis juridique important

|

32001D0642

2001/642/EY: Komission päätös, tehty 21 päivänä elokuuta 2001, tiettyjen varainhoitoasetuksen säännösten soveltamista koskevista yksityiskohtaisista säännöistä annetussa asetuksessa (Euratom, EHTY, EY) N:o 3418/93 säädettyjen maksujen ajan tasalle saattamisesta (tiedoksiannettu numerolla K(2001) 2570)

Virallinen lehti nro L 226 , 22/08/2001 s. 0007 - 0008

Komission päätös,tehty 21 päivänä elokuuta 2001,tiettyjen varainhoitoasetuksen säännösten soveltamista koskevista yksityiskohtaisista säännöistä annetussa asetuksessa (Euratom, EHTY, EY) N:o 3418/93 säädettyjen maksujen ajan tasalle saattamisesta(tiedoksiannettu numerolla K(2001) 2570)(2001/642/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon tiettyjen 21 päivänä joulukuuta 1977 annetun varainhoitoasetuksen säännösten soveltamista koskevista yksityiskohtaisista säännöistä 9 päivänä joulukuuta 1993 annetun komission asetuksen (Euratom, EHTY, EY) N:o 3418/93(1), ja erityisesti sen 145 artiklan,sekä katsoo seuraavaa:(1) Kuluttajahintaindeksi (EUR 15) oli 103,4 joulukuussa 1998 ja 105,1 joulukuussa 1999.(2) Asetuksen (Euratom, EHTY, EY) N:o 3418/93 145 artiklan nojalla kyseisen asetuksen 31 artiklan mukaiset kiinteämääräiset maksut on saatettava ajan tasalle 1 päivästä tammikuuta 2001,ON TEHNYT TÄMÄN PÄÄTÖKSEN:1 artiklaAsetuksen (Euratom, EHTY, EY) N:o 3418/93 31 artiklan mukaiset kiinteämääräiset maksut saatetaan ajan tasalle 1 päivästä tammikuuta 2001 seuraavasti:>TAULUKON PAIKKA>2 artiklaTämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Komission tilinpitäjä antaa päätöksen tiedoksi muille toimielimille ja elimille.Tehty Brysselissä 21 päivänä elokuuta 2001.Komission puolestaMichaele SchreyerKomission jäsen(1) EYVL L 315, 16.12.1993, s. 1.


title: 2010/566/EU: EU–Algeria-assosiaationeuvoston päätös N:o 1/2010, annettu 3 päivänä elokuuta 2010 , Euroopan yhteisön ja sen jäsenvaltioiden sekä Algerian kansantasavallan välisestä assosiaatiosta tehdyn Euro–Välimeri-sopimuksen käsitteen ”peräisin olevat tuotteet” (alkuperätuotteet) määrittelyä ja hallinnollisen yhteistyön menetelmiä koskevassa pöytäkirjassa N:o 6 olevan 15 artiklan 7 kohdan muuttamisesta

text:
               22.9.2010

               FI

               Euroopan unionin virallinen lehti

               L 248/64

         EU–ALGERIA-ASSOSIAATIONEUVOSTON PÄÄTÖS N:o 1/2010,
   annettu 3 päivänä elokuuta 2010,
   Euroopan yhteisön ja sen jäsenvaltioiden sekä Algerian kansantasavallan välisestä assosiaatiosta tehdyn Euro–Välimeri-sopimuksen käsitteen ”peräisin olevat tuotteet” (alkuperätuotteet) määrittelyä ja hallinnollisen yhteistyön menetelmiä koskevassa pöytäkirjassa N:o 6 olevan 15 artiklan 7 kohdan muuttamisesta
   (2010/566/EU)
   ASSOSIAATIONEUVOSTO, joka
   ottaa huomioon Euroopan yhteisöjen ja niiden jäsenvaltioiden sekä Algerian kansantasavallan välisestä assosiaatiosta tehdyn Euro–Välimeri-sopimuksen ja erityisesti sen pöytäkirjassa N:o 6 olevan 39 artiklan,
   sekä katsoo seuraavaa:

               (1)

               Euroopan yhteisön ja sen jäsenvaltioiden sekä Algerian kansantasavallan välisestä assosiaatiosta tehdyn Euro–Välimeri-sopimuksen (1), jäljempänä ’sopimus’, pöytäkirjassa N:o 6 (2) olevassa 15 artiklan 7 kohdassa sallitaan tietyin edellytyksin tullien tai vaikutukseltaan niitä vastaavien maksujen palauttaminen taikka niistä vapauttaminen 31 päivään joulukuuta 2009.

               (2)

               Selkeyden, pitkän aikavälin talouden ennustettavuuden ja talouden toimijoiden oikeusvarmuuden varmistamiseksi sopimuksen osapuolet ovat sopineet pidentävänsä sopimuksen pöytäkirjassa N:o 6 olevan 15 artiklan 7 kohdan soveltamisaikaa kolmella vuodella 1 päivästä tammikuuta 2010.

               (3)

               Algeriassa nykyisin sovellettavia tullin määriä olisi lisäksi mukautettava Euroopan unionissa voimassa olevien tullien mukaisiksi.

               (4)

               Sen vuoksi sopimuksen pöytäkirja N:o 6 olisi muutettava tämän mukaisesti.

               (5)

               Koska sopimuksen pöytäkirjassa N:o 6 olevaa 15 artiklan 7 kohtaa ei enää sovelleta 31 päivästä joulukuuta 2009, tätä päätöstä olisi sovellettava 1 päivästä tammikuuta 2010,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan Euroopan yhteisön ja sen jäsenvaltioiden sekä Algerian kansantasavallan välisestä assosiaatiosta tehdyn Euro–Välimeri-sopimuksen käsitteen ”peräisin olevat tuotteet” (alkuperätuotteet) määrittelyä ja hallinnollisen yhteistyön menetelmiä koskevassa pöytäkirjassa N:o 6 oleva 15 artiklan 7 kohta seuraavasti:

      ”7.   Sen estämättä, mitä 1 kohdassa määrätään, Algeria voi, harmonoidun järjestelmän 1–24 ryhmän tuotteita lukuun ottamatta, soveltaa sellaisia tullien tai vaikutukseltaan niitä vastaavien maksujen palauttamista tai niistä vapauttamista koskevia järjestelyjä, joita sovelletaan alkuperätuotteiden valmistuksessa käytettyihin ei-alkuperäaineksiin, seuraavien määräysten mukaisesti:

                  a)

                  harmonoidun järjestelmän 25–49 ja 64–97 ryhmän tuotteista kannetaan edelleen 4 prosentin tulli tai Algeriassa voimassa oleva tulli, jos se on pienempi;

                  b)

                  harmonoidun järjestelmän 50–63 ryhmän tuotteista kannetaan edelleen 8 prosentin tulli tai Algeriassa voimassa oleva tulli, jos se on pienempi.

            Tätä kohtaa sovelletaan 31 päivään joulukuuta 2012, ja sitä voidaan tarkistaa yhteisellä sopimuksella.”

   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä tammikuuta 2010.

      Tehty Brysselissä 3 päivänä elokuuta 2010.

            EU–Algeria-assosiaationeuvoston puolesta

            Puheenjohtaja

         C. ASHTON

      (1)  EUVL L 265, 10.10.2005, s. 2.

      (2)  EUVL L 297, 15.11.2007, s. 3.


Avis juridique important

|

E2001C1220(01)

Valtiontuen hyväksyminen ETA-sopimuksen 61 ja 63 artiklan ja valvonta- ja tuomioistuinsopimuksen pöytäkirjassa 3 olevan 1 artiklan 3 kohdan nojalla (EFTAn valvontaviranomaisen päätös olla vastustamatta)

Virallinen lehti nro C 364 , 20/12/2001 s. 0017 - 0017

Valtiontuen hyväksyminen ETA-sopimuksen 61 ja 63 artiklan ja valvonta- ja tuomioistuinsopimuksen pöytäkirjassa 3 olevan 1 artiklan 3 kohdan nojalla(EFTAn valvontaviranomaisen päätös olla vastustamatta)(2001/C 364/16)Päätöksen tekopäivä: 30. lokakuuta 2001EFTA State: NorjaTuen numero: SAM 030.01.006Nimike: Lentoyhtiöille ja lentokentille myönnettävä väliaikainen lisävakuutus sota- ja terroritoimista kolmansille aiheutuvien vahinkojen varaltaTarkoitus: Riittävän vakuutusturvan ylläpitäminen Norjassa lentoluvan saaneille koneille ja Norjassa sijaitseville lentokentille erityisolosuhteissa (ETA-sopimuksen 61 artiklan 2 kohdan b alakohta)Oikeusperusta: Valtion antamat vakuutuskirjatTuen muoto: Takuu/vakuutusTuen määrä: Kaiken kattava Norjan valtion lisävakuutus, jonka määräksi arvioitu 270 mrd. USD; valtion vakuutus korvataan vakuutusmaksuillaKesto: 30 päivää eli 24. lokakuuta 2001 keskiyöhön saakka


title: Poliittisten ja turvallisuusasioiden komitean päätös (YUTP) 2015/1129, annettu 7 päivänä heinäkuuta 2015, palestiinalaisalueilla toteutettavan Euroopan unionin poliisioperaation (EUPOL COPPS) johtajan toimikauden jatkamisesta (EUPOL COPPS/2/2015)

text:
               11.7.2015

               FI

               Euroopan unionin virallinen lehti

               L 184/17

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2015/1129,
   annettu 7 päivänä heinäkuuta 2015,
   palestiinalaisalueilla toteutettavan Euroopan unionin poliisioperaation (EUPOL COPPS) johtajan toimikauden jatkamisesta (EUPOL COPPS/2/2015)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon palestiinalaisalueilla toteutettavasta Euroopan unionin poliisioperaatiosta (EUPOL COPPS) 3 päivänä heinäkuuta 2013 annetun neuvoston päätöksen 2013/354/YUTP (1) ja erityisesti sen 9 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Poliittisten ja turvallisuusasioiden komitea, jäljempänä ’PTK’, on päätöksen 2013/354/YUTP 9 artiklan 1 kohdan nojalla valtuutettu Euroopan unionista tehdyn sopimuksen 38 artiklan kolmannen kohdan mukaisesti tekemään palestiinalaisalueilla toteutettavan Euroopan unionin poliisioperaation (EUPOL COPPS) poliittista valvontaa ja strategista johtoa koskevat asiaankuuluvat päätökset, mukaan lukien päätös operaation johtajan nimittämisestä.

               (2)

               PTK hyväksyi 17 päivänä helmikuuta 2015 päätöksen (YUTP) 2015/381 (2), jolla Rodolphe MAUGET nimitettiin EUPOL COPPSin operaation johtajaksi 16 päivänä helmikuuta 2015 alkavaksi ja 30 päivänä kesäkuuta 2015 päättyväksi kaudeksi.

               (3)

               Neuvosto hyväksyi 2 päivänä heinäkuuta 2015 päätöksen (YUTP) 2015/1064 (3) EUPOL COPPS -operaation toimeksiannon jatkamisesta 1 päivästä heinäkuuta 2015 alkaen 30 päivään kesäkuuta 2016 saakka.

               (4)

               Unionin ulkoasioiden ja turvallisuuspolitiikan korkea edustaja on ehdottanut, että Rodolphe MAUGET'n toimeksiantoa EUPOL COPPS:n operaation johtajana jatketaan 1 päivästä heinäkuuta 2015 alkaen 30 päivään kesäkuuta 2016 saakka,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan Rodolphe MAUGET'n toimeksiantoa palestiinalaisalueilla toteutettavan Euroopan unionin poliisioperaation (EUPOL COPPS) operaation johtajana 30 päivään kesäkuuta 2016.
   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä heinäkuuta 2015.

      Tehty Brysselissä 7 päivänä heinäkuuta 2015.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 185, 4.7.2013, s. 12.

      (2)  Poliittisten ja turvallisuusasioiden komitean päätös (YUTP) 2015/381, annettu 17 päivänä helmikuuta 2015, palestiinalaisalueilla toteutettavan Euroopan unionin poliisioperaation (EUPOL COPPS) operaation johtajan nimittämisestä (EUPOL COPPS/1/2015) (EUVL L 64, 7.3.2015, s. 37).

      (3)  Neuvoston päätös (YUTP) 2015/1064, annettu 2 päivänä heinäkuuta 2015, palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2013/354/YUTP muuttamisesta (EUVL L 174, 3.7.2015, s. 21).


title: Neuvoston päätös 2013/527/YUTP, annettu 24 päivänä lokakuuta 2013 , Afrikan sarven alueelle nimitetyn Euroopan unionin erityisedustajan toimeksiannon muuttamisesta ja jatkamisesta

text:
               26.10.2013

               FI

               Euroopan unionin virallinen lehti

               L 284/23

         NEUVOSTON PÄÄTÖS 2013/527/YUTP,
   annettu 24 päivänä lokakuuta 2013,
   Afrikan sarven alueelle nimitetyn Euroopan unionin erityisedustajan toimeksiannon muuttamisesta ja jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 8 päivänä joulukuuta 2011 päätöksen 2011/819/YUTP (1), jolla Alexander RONDOS nimitettiin Euroopan unionin erityisedustajaksi, jäljempänä ’erityisedustaja’, Afrikan sarven alueelle. Mainitun erityisedustajan toimeksianto päättyy 31 päivänä lokakuuta 2013.

               (2)

               Neuvosto hyväksyi 11 päivänä elokuuta 2010 päätöksen 2010/450/YUTP (2) Rosalind MARSDEN in nimittämisestä Euroopan unionin erityisedustajaksi Sudaniin. Mainitun erityisedustajan toimeksianto päättyy 31 päivänä lokakuuta 2013.

               (3)

               Afrikan sarven alueen erityisedustajan Alexander RONDOS in toimeksianto olisi laajennettava koskemaan Sudaniin ja Etelä-Sudaniin liittyviä tekijöitä ja sitä olisi jatkettava vielä 12 kuukaudella.

               (4)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   1.   Jatketaan Alexander RONDOS in toimeksiantoa erityisedustajana Afrikan sarven alueella 31 päivään lokakuuta 2014. Erityisedustajan toimeksianto voidaan päättää aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta niin päättää.
   2.   Erityisedustajan toimeksiantoa varten Afrikan sarven alueella tarkoitetaan Djiboutin tasavaltaa, Eritrean valtiota, Etiopian demokraattista liittotasavaltaa, Kenian tasavaltaa, Somalian liittotasavaltaa, Sudanin tasavaltaa, Etelä-Sudanin tasavaltaa ja Ugandan tasavaltaa. Sellaisten asioiden osalta, joilla on laajempia alueellisia vaikutuksia, erityisedustaja pitää tarvittaessa yllä suhteita Afrikan sarven alueen ulkopuolisiin maihin ja alueellisiin yhteisöihin.
   2 artikla
   Poliittiset tavoitteet
   1.   Erityisedustajan toimeksianto perustuu unionin Afrikan sarven aluetta koskevan politiikan tavoitteisiin sellaisina kuin ne on esitetty 14 päivänä marraskuuta 2011 hyväksytyissä strategisissa kehyksissä ja asiaan liittyvissä neuvoston päätelmissä, joilla edistetään aktiivisesti alueellisia ja kansainvälisiä pyrkimyksiä rauhanomaisen rinnakkaiselon ja kestävän rauhan, turvallisuuden ja kehityksen aikaan saamiseksi alueen maiden sisällä ja niiden kesken. Lisäksi erityisedustajan on pyrittävä parantamaan Afrikan sarven aluetta koskevan unionin monitahoisen sitoumuksen laatua, intensiteettiä, vaikutusta ja näkyvyyttä.
   2.   Unionin poliittisia tavoitteita ovat muun muassa

               a)

               Somalian vakauttamisen jatkaminen erityisesti alueellisen ulottuvuuden näkökulmasta;

               b)

               Sudanin ja Etelä-Sudanin rauhanomainen rinnakkaiselo kahtena elinkelpoisena ja vauraana valtiona, joiden poliittiset rakenteet ovat vankkoja ja vastuullisia;

               c)

               nykyisten konfliktien ratkaiseminen ja mahdollisten alueen maiden sisäisten tai keskinäisten konfliktien välttäminen;

               d)

               alueellisen yhteistyön tukeminen politiikan, turvallisuuden ja talouden aloilla.

         3 artikla
   Toimeksianto
   1.   Afrikan sarven aluetta koskevien unionin politiikan tavoitteiden saavuttamiseksi erityisedustajan toimeksiantona on

               a)

               unionin politiikan tavoitteiden edistämiseksi ja unionin roolia alueella koskevan ymmärryksen lisäämiseksi pitää yllä suhteita alueen kaikkiin asianomaisiin sidosryhmiin, hallituksiin, alueellisiin viranomaisiin, kansainvälisiin ja alueellisiin järjestöihin, kansalaisyhteiskuntaan ja maastaan pois muuttaneisiin;

               b)

               edustaa tarvittaessa unionia asiaan liittyvillä kansainvälisillä foorumeilla ja varmistaa unionin kriisinhallinnalle sekä konfliktinratkaisulle ja -estolle antaman tuen näkyvyys;

               c)

               rohkaista ja tukea tehokasta poliittista ja turvallisuusyhteistyötä ja taloudellista yhdentymistä alueella Afrikan unionin (AU) ja osa-alueellisten järjestöjen kanssa solmittujen unionin kumppanuuksien, etenkin Afrikan sarven alueen maiden yhteistyöjärjestön (IGAD) avulla;

               d)

               seurata poliittista kehitystä alueella ja edistää aluetta koskevan unionin politiikan kehittämistä, myös siltä osin kuin kyse on Somaliasta, Sudanista, Etelä-Sudanista, Etiopian ja Eritrean rajakysymyksestä ja Algerin sopimuksen täytäntöönpanosta, Niilin altaan aloitteesta ja muista alueen huolenaiheista, jotka vaikuttavat sen turvallisuuteen, vakauteen ja vaurauteen;

               e)

               sovittaen toimintansa tiiviisti yhteen EU:n Somaliaan nimittämän erityislähettilään ja asianomaisten alueellisten ja kansainvälisten kumppaneiden, Somaliaan nimitetty Yhdistyneiden kansakuntien pääsihteerin erityisedustaja ja Afrikan unioni mukaan luettuina, kanssa edistää Somalian osalta aktiivisesti toimia ja aloitteita, jotka johtavat vakauttamisen jatkumiseen ja siirtymäkauden jälkeisiin järjestelyihin, joissa painopisteenä on edistää Somaliaa koskevaa koordinoitua ja johdonmukaista kansainvälistä lähestymistapaa, luoda hyviä naapurisuhteita ja tukea Somalian turvallisuusalan kehittämistä; tämä toteutetaan muun muassa Somalian turvallisuusjoukkojen kouluttamiseen osallistumista koskevan Euroopan unionin sotilasoperaation (EUTM Somalia), EUNAFVOR Atalanta -operaation, EUCAP Nestor -operaation sekä Somaliassa toteutettavalle Afrikan unionin operaatiolle (AMISOM) edelleen annettavan unionin tuen avulla ja tiiviissä yhteistyössä jäsenvaltioiden kanssa;

               f)

               sovittaen toimintansa tiiviisti yhteen unionin Sudanin ja Etelä-Sudanin edustustojen päälliköiden kanssa edistää unionin näitä maita koskevan politiikan johdonmukaisuutta ja tehokkuutta sekä tukea niiden rauhanomaista rinnakkaiseloa erityisesti panemalla täytäntöön Addis Abeban sopimukset ja ratkaisemalla avoinna olevat kattavaan rauhansopimukseen liittyvät kysymykset, joihin kuuluvat Abyein alue, jatkuvien konfliktien poliittiset ratkaisut erityisesti Darfurissa sekä Etelä-Kordofanin ja Sinisen Niilin osavaltioissa, hallintorakenteiden luominen Etelä-Sudanissa ja kansallinen sovinto. Tältä osin erityisedustaja myötävaikuttaa kansainvälisen lähestymistavan yhdenmukaisuuteen tiiviissä yhteistyössä AU:n ja erityisesti AU:ssa toimivan Sudanin korkean tason täytäntöönpanoryhmän (AUHIP), Yhdistyneiden kansakuntien (YK) ja muiden johtavien alueellisten ja kansainvälisten sidosryhmien kanssa;

               g)

               seurata tiiviisti Afrikan sarven alueeseen vaikuttavia rajatylittäviä haasteita, mukaan lukien terrorismi, radikalisoituminen, meriturvallisuus ja merirosvous, järjestäytynyt rikollisuus, aseiden salakuljetus, pakolais- ja muuttovirrat sekä humanitaaristen kriisien mahdolliset poliittiset vaikutukset ja turvallisuusvaikutukset;

               h)

               edistää humanitaarisen avun perillepääsyä koko alueella;

               i)

               osallistua neuvoston päätöksen 2011/168/YUTP (3) täytäntöönpanoon ja unionin ihmisoikeuspolitiikan toteuttamiseen yhteistyössä ihmisoikeuksista vastaavan Euroopan unionin erityisedustajan kanssa; tähän sisältyvät ihmisoikeuksia koskevat EU:n suuntaviivat, erityisesti lapsia aseellisten selkkauksien yhteydessä koskevat ja naisiin kohdistuvan väkivallan ja kaikkien naisiin kohdistuvien syrjintämuotojen torjunnasta annetut EU:n suuntaviivat sekä naisia, rauhaa ja turvallisuutta koskevaa Yhdistyneiden kansakuntien turvallisuusneuvoston päätöslauselmaa 1325 (2000) koskeva unionin politiikka, myös seuraamalla kehitystä ja raportoimalla siitä sekä laatimalla tältä osin suosituksia.

         2.   Toimeksiannon toteuttamiseksi erityisedustaja muun muassa

               a)

               tarvittaessa antaa neuvoja ja raportoi unionin kantojen määrittelystä kansainvälisillä foorumeilla voidakseen ennakoivasti edistää Afrikan sarven aluetta koskevaa kokonaisvaltaista unionin toimintapolitiikkaa;

               b)

               valvoo yleisesti kaikkia unionin toimia.

         4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   Poliittisten ja turvallisuusasioiden komitea, jäljempänä ’PTK’, ylläpitää erityisiä suhteita erityisedustajaan ja toimii erityisedustajan ensisijaisena yhteytenä neuvostoon. PTK huolehtii erityisedustajan strategisesta ja poliittisesta ohjauksesta tämän toimeksiannon puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon (EUH) ja sen asianomaisten yksiköiden, unionin alueella sijaitsevien edustustojen sekä komission kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje 1 päivänä marraskuuta 2013 alkavalla ja 31 päivänä lokakuuta 2014 päättyvällä kaudella on 2 720 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmän perustamisesta. Avustajaryhmällä on oltava asiantuntemusta toimeksiantoon kuuluvissa erityisissä poliittisissa kysymyksissä ja turvallisuuskysymyksissä. Erityisedustajan on viipymättä ja säännöllisesti ilmoitettava neuvostolle ja komissiolle avustajaryhmän kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että niiden henkilöstöä lähetetään työskentelemään erityisedustajan avustajina. Tällaisen lähetetyn henkilöstön palkat maksaa asianomainen jäsenvaltio, asianomainen unionin toimielin tai Euroopan ulkosuhdehallinto. Erityisedustajaa voivat avustaa myös jäsenvaltioiden unionin toimielimiin tai Euroopan ulkosuhdehallintoon lähettämät asiantuntijat. Sopimusperusteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, lähettävän unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   4.   Erityisedustajan henkilöstö sijoitetaan asiaankuuluviin Euroopan ulkosuhdehallinnon yksiköihin tai unionin edustustoihin, jotta edistetään niiden toimien yhtenäisyyttä ja johdonmukaisuutta.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä tehtävien loppuun saattamisen ja sujuvan suorittamisen edellyttämistä erioikeuksista, vapauksista ja muista takuista sovitaan tilanteen mukaan yhdessä vastaanottajamaan tai -maiden kanssa. Jäsenvaltiot ja Euroopan ulkosuhdehallinto antavat tätä varten kaiken tarvittavan tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja hänen avustajaryhmänsä jäsenten on noudatettava neuvoston päätöksessä 2011/292/EU (4) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio, Euroopan ulkosuhdehallinto ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustustot alueella ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja vastuullaan olevan maantieteellisen alueen turvallisuustilanteen mukaisesti suoraan hänen alaisuudessaan olevan koko henkilöstön turvallisuuden edistämiseksi, erityisesti:

               a)

               laatimalla Euroopan ulkosuhdehallinnon ohjeisiin perustuvan operaatiokohtaisen turvallisuussuunnitelman, joka käsittää henkilöstön turvalliseen siirtymiseen operaatioalueelle ja sen sisällä sekä turvallisuutta vaarantavien tilanteiden hallintaan sovellettavat operaatiokohtaiset fyysiset, organisatoriset ja menettelyä koskevat turvallisuustoimenpiteet sekä operaation valmiussuunnitelman ja evakuointisuunnitelman;

               b)

               varmistamalla, että unionin ulkopuolelle lähetetyllä koko henkilöstöllä on operaatioalueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetetyille erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen operaatioalueelle saapumista tai heti saapumisen yhteydessä Euroopan ulkosuhdehallinnon operaatioalueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla edistymistä koskevan kertomuksen ja toimeksiannon toteuttamista koskevan selvityksen yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   1.   Erityisedustaja raportoi säännöllisin välein suullisesti ja kirjallisesti korkealle edustajalle sekä PTK:lle. Erityisedustaja raportoi tarvittaessa myös neuvoston työryhmille. Säännöllisesti toimitettavat kirjalliset raportit jaetaan COREU-verkoston kautta. Erityisedustaja voi korkean edustajan tai PTK:n suosituksesta antaa selvityksiä ulkoasiainneuvostolle. Euroopan unionista tehdyn sopimuksen 36 artiklan mukaisesti erityisedustaja voi osallistua tietojen antamiseen Euroopan parlamentille.
   2.   Erityisedustaja raportoi alueella toimivien unionin edustustojen kanssa koordinoidusti parhaista tavoista jatkaa unionin aloitteita, kuten unionin osallistumisesta uudistuksiin, unionin asiaan liittyvien kehityshankkeiden poliittiset näkökohdat mukaan luettuina.
   12 artikla
   Toimien yhteensovittaminen
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta ja auttaa varmistamaan, että kaikki unionin välineet ja jäsenvaltioiden toimet pannaan täytäntöön johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen unionin edustustojen, komission ja alueella toimivien muiden erityisedustajien, erityisesti Afrikan unioniin nimitetyn erityisedustajan ja EU:n Somaliaan nimittämän erityislähettilään, toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin alueella sijaitseville edustustoille.
   2.   Paikan päällä on pidettävä yllä läheisiä suhteita ja yhteyttä unionin edustuston ja jäsenvaltioiden lähetystöjen päälliköihin. Näiden on parhaalla mahdollisella tavalla pyrittävä avustamaan erityisedustajaa toimeksiannon toteuttamisessa. Erityisedustaja antaa EUNAVFOR Atalanta -operaation joukkojen komentajalle, EUTM Somalia -operaation komentajalle, EUCAP Nestorin päällikölle ja EUAVSEC-South Sudan -operaation joukkojen komentajalle paikallista poliittista ohjausta sovittaen toimensa tiiviisti yhteen asianomaisten unionin edustustojen kanssa. Erityisedustaja, EU-operaation komentajat ja siviilioperaation komentaja kuulevat toisiaan tarvittaessa.
   3.   Erityisedustaja tekee tiiviisti yhteistyötä asianomaisten maiden viranomaisten, YK:n, AU:n, IGADin, muiden kansallisten, alueellisten ja kansainvälisten sidosryhmien sekä alueen kansalaisyhteiskunnan kanssa.
   13 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin alueella toteuttamien muiden toimien kanssa tarkastellaan säännöllisesti uudelleen. Erityisedustaja esittää neuvostolle, korkealle edustajalle ja komissiolle tilannekatsauksen huhtikuun 2014 loppuun mennessä ja kattavan raportin toimeksiannon toteuttamisesta toimeksiannon päättyessä.
   14 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 24 päivänä lokakuuta 2013.

            Neuvoston puolesta

            Puheenjohtaja

         L. LINKEVIČIUS

      (1)  Neuvoston päätös 2011/819/YUTP, annettu 8 päivänä joulukuuta 2011, Euroopan unionin erityisedustajan nimittämisestä Afrikan sarven alueelle (EUVL L 327, 9.12.2011, s. 62).

      (2)  Neuvoston päätös 2010/450/YUTP, annettu 11 päivänä elokuuta 2010, Euroopan unionin erityisedustajan nimittämisestä Sudaniin (EUVL L 211, 12.8.2010, s. 42).

      (3)  Neuvoston päätös 2011/168/YUTP, annettu 21 päivänä maaliskuuta 2011, Kansainvälisestä rikostuomioistuimesta ja yhteisen kannan 2003/444/YUTP kumoamisesta (EUVL L 76, 22.3.2011, s. 56).

      (4)  Neuvoston päätös 2011/292/EU, tehty 31 päivänä maaliskuuta 2011, turvallisuussäännöistä EU:n turvallisuusluokiteltujen tietojen suojaamiseksi (EUVL L 141, 27.5.2011, s. 17).


title: 2014/229/EU: Neuvoston päätös, tehty 27 päivänä lokakuuta 2009 , Euroopan yhteisön ja sen jäsenvaltioiden sekä Indonesian tasavallan kokonaisvaltaista kumppanuutta ja yhteistyötä koskevan puitesopimuksen allekirjoittamisesta

text:
               26.4.2014

               FI

               Euroopan unionin virallinen lehti

               L 125/16

         NEUVOSTON PÄÄTÖS,
   tehty 27 päivänä lokakuuta 2009,
   Euroopan yhteisön ja sen jäsenvaltioiden sekä Indonesian tasavallan kokonaisvaltaista kumppanuutta ja yhteistyötä koskevan puitesopimuksen allekirjoittamisesta

      (2014/229/EU)

   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 ja 181 artiklan yhdessä 300 artiklan 2 kohdan kanssa,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti 25 päivänä marraskuuta 2004 komission neuvottelemaan Indonesian tasavallan kanssa kumppanuutta ja yhteistyötä koskevan puitesopimuksen, jäljempänä ’sopimus’.

               (2)

               Sopimus olisi allekirjoitettava sillä varauksella, että se tehdään,

         ON PÄÄTTÄNYT SEURAAVAA:
   1 artikla
   Hyväksytään Euroopan yhteisön ja sen jäsenvaltioiden sekä Indonesian tasavallan kokonaisvaltaista kumppanuutta ja yhteistyötä koskevan puitesopimuksen, jäljempänä 'sopimus', allekirjoittaminen yhteisön puolesta sillä varauksella, että neuvosto tekee päätöksen mainitun sopimuksen tekemisestä.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus yhteisön puolesta.

      Tehty Luxemburgissa 27 päivänä lokakuuta 2009.

            Neuvoston puolesta

            Puheenjohtaja

         C. BILDT


title: 2014/115/EU: Neuvoston päätös, annettu 2 päivänä joulukuuta 2013 , julkisia hankintoja koskevan sopimuksen muuttamista koskevan pöytäkirjan tekemisestä

text:
               7.3.2014

               FI

               Euroopan unionin virallinen lehti

               L 68/1

      NEUVOSTON PÄÄTÖS,
   annettu 2 päivänä joulukuuta 2013,
   julkisia hankintoja koskevan sopimuksen muuttamista koskevan pöytäkirjan tekemisestä
   (2014/115/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 6 kohdan a alakohdan v alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Julkisia hankintoja koskevan WTO:n sopimuksen, jäljempänä ’GPA 1994 -sopimus’, tarkistamista koskevat neuvottelut käynnistettiin tammikuussa 1999 GPA 1994 -sopimuksen XXIV artiklan 7 kohdan b ja c alakohdan nojalla.

               (2)

               Komissio on käynyt neuvotteluja Euroopan unionin toiminnasta tehdyn sopimuksen 207 artiklan 3 kohdalla perustettua erityiskomiteaa kuullen.

               (3)

               GPA 1994 -sopimuksen osapuolet pääsivät 15 päivänä joulukuuta 2011 ministeritasolla poliittiseen yhteisymmärrykseen neuvottelujen tuloksista. Tämä poliittinen yhteisymmärrys vahvistettiin GPA-komitean 30 päivänä maaliskuuta 2012 antamalla päätöksellä neuvottelujen tuloksista. Tällä päätöksellä, joka sisältää julkisia hankintoja koskevan sopimuksen muuttamisesta tehdyn pöytäkirjan, jäljempänä ’pöytäkirja’, GPA 1994 -sopimuksen osapuolet vahvistivat pöytäkirjan tekstin, ja päätöksen nojalla pöytäkirja on avoinna näiden osapuolten hyväksymistä varten.

               (4)

               Pöytäkirja olisi hyväksyttävä unionin puolesta,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään julkisia hankintoja koskevan sopimuksen muuttamisesta tehty pöytäkirja Euroopan unionin puolesta.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja nimeää yhden tai useamman henkilön, jolla on oikeus tallettaa unionin puolesta pöytäkirjan 3 kohdassa tarkoitettu ja GPA 1994 -sopimuksen XXIV artiklan 9 kohdan mukainen hyväksymisasiakirja merkiksi siitä, että unioni suostuu tulemaan pöytäkirjan sitomaksi (1).
   3 artikla
   Tätä pöytäkirjaa ei saa tulkita siten, että sillä myönnettäisiin oikeuksia tai asetettaisiin velvoitteita, joihin voidaan suoraan vedota unionin tai jäsenvaltioiden tuomioistuimissa.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 2 päivänä joulukuuta 2013.

            Neuvoston puolesta

            Puheenjohtaja

         E. GUSTAS

      (1)  Neuvoston pääsihteeristö julkaisee pöytäkirjan voimaantulopäivän Euroopan unionin virallisessa lehdessä.


title: Euroopan parlamentin päätös (EU) 2016/1521, annettu 28 päivänä huhtikuuta 2016, Euroopan kalastuksenvalvontaviraston varainhoitovuoden 2014 tilien päättämisestä

text:
               14.9.2016

               FI

               Euroopan unionin virallinen lehti

               L 246/250

         EUROOPAN PARLAMENTIN PÄÄTÖS (EU) 2016/1521,
   annettu 28 päivänä huhtikuuta 2016,
   Euroopan kalastuksenvalvontaviraston varainhoitovuoden 2014 tilien päättämisestä
   EUROOPAN PARLAMENTTI, joka

               —

               ottaa huomioon Euroopan kalastuksenvalvontaviraston lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan kalastuksenvalvontaviraston tilinpäätöksestä varainhoitovuodelta 2014 sekä viraston vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä virastolle (05584/2016 – C8-0081/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon yhteisön kalastuksenvalvontaviraston perustamisesta ja yhteiseen kalastuspolitiikkaan sovellettavasta valvontajärjestelmästä annetun asetuksen (ETY) N:o 2847/93 muuttamisesta 26. huhtikuuta 2005 annetun neuvoston asetuksen (EY) N:o 768/2005 (4) ja erityisesti sen 36 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä kalatalousvaliokunnan lausunnon (A8-0104/2016),

               1.

               toteaa, että Euroopan kalastuksenvalvontaviraston tilinpäätöstiedot käyvät ilmi tilintarkastustuomioistuimen vuosikertomuksen liitteestä;

               2.

               hyväksyy Euroopan kalastuksenvalvontaviraston varainhoitovuoden 2014 tilien päättämisen;

               3.

               kehottaa puhemiestä välittämään tämän päätöksen Euroopan kalastuksenvalvontaviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 151.

      (2)  Katso alaviite 1.

      (3)  EUVL L 298, 26.10.2012, s. 1.

      (4)  EUVL L 128, 21.5.2005, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: Neuvoston päätös (EU, Euratom) 2016/641, annettu 21 päivänä huhtikuuta 2016, Euroopan talous- ja sosiaalikomitean jäsenen, jota Saksan liittotasavalta on ehdottanut, nimeämisestä

text:
               23.4.2016

               FI

               Euroopan unionin virallinen lehti

               L 108/33

         NEUVOSTON PÄÄTÖS (EU, Euratom) 2016/641,
   annettu 21 päivänä huhtikuuta 2016,
   Euroopan talous- ja sosiaalikomitean jäsenen, jota Saksan liittotasavalta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 106 A artiklan,
   ottaa huomioon Saksan hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto hyväksyi 18 päivänä syyskuuta 2015 ja 1 päivänä lokakuuta 2015 päätökset (EU, Euratom) 2015/1600 (1) ja 2015/1790 (2) Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi.

               (2)

               Yksi Euroopan talous- ja sosiaalikomitean jäsenen paikka on vapautunut Egbert BIERMANNin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään Norbert KLUGE, Leiter der Abteilung Mitbestimmungsförderung der Hans-Böckler -Stiftung, Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2020.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 21 päivänä huhtikuuta 2016.

            Neuvoston puolesta

            Puheenjohtaja

         G.A. VAN DER STEUR

      (1)  Neuvoston päätös (EU, Euratom) 2015/1600, annettu 18 päivänä syyskuuta 2015, Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi (EUVL L 248, 24.9.2015, s. 53).

      (2)  Neuvoston päätös (EU, Euratom) 2015/1790, annettu 1 päivänä lokakuuta 2015, Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi (EUVL L 260, 7.10.2015, s. 23).


title: Neuvoston päätös 2011/819/YUTP, annettu 8 päivänä joulukuuta 2011 , Euroopan unionin erityisedustajan nimittämisestä Afrikan sarven alueelle

text:
               9.12.2011

               FI

               Euroopan unionin virallinen lehti

               L 327/62

         NEUVOSTON PÄÄTÖS 2011/819/YUTP,
   annettu 8 päivänä joulukuuta 2011,
   Euroopan unionin erityisedustajan nimittämisestä Afrikan sarven alueelle
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Unionin alueelliset toimet ovat tarpeen Afrikan sarven alueen monimutkaisiin ja toisiinsa kytkeytyviin haasteisiin vastaamiseksi.

               (2)

               Alexander RONDOS olisi nimitettävä Euroopan unionin erityisedustajaksi Afrikan sarven alueelle 1 päivänä tammikuuta 2012 alkavaksi ja 30 päivänä kesäkuuta 2012 päättyväksi kaudeksi.

               (3)

               Erityisedustaja toteuttaa toimeksiantonsa olosuhteissa, jotka voivat huonontua ja jotka voisivat haitata Euroopan unionista tehdyn sopimuksen 21 artiklassa määriteltyjen unionin ulkoisen toiminnan tavoitteiden toteuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Nimitetään Alexander RONDOS Euroopan unionin erityisedustajaksi, jäljempänä ’erityisedustaja’, Afrikan sarven alueelle 1 päivänä tammikuuta 2012 alkavaksi ja 30 päivänä kesäkuuta 2012 päättyväksi kaudeksi. Erityisedustajan toimeksiantoa voidaan jatkaa tai se voidaan päättää aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta niin päättää.
   Tässä erityisedustajan toimeksiannossa Afrikan sarvella tarkoitetaan Djiboutin tasavaltaa, Eritrean valtiota, Etiopian demokraattista liittotasavaltaa, Kenian tasavaltaa, Somaliaa, Sudanin tasavaltaa, Etelä-Sudanin tasavaltaa ja Ugandan tasavaltaa. Sellaisten kysymysten osalta, joilla on laajemmat alueelliset vaikutukset, mukaan lukien merirosvous, erityisedustaja pitää tarvittaessa yllä suhteita Afrikan sarven ulkopuolisiin maihin ja alueellisiin yhteisöihin.
   Koska alueen toisiinsa kytkeytyvät haasteet edellyttävät alueellista lähestymistapaa, Afrikan sarven alueen erityisedustaja toimii kuullen tiiviisti Sudanin ja Etelä-Sudanin erityisedustajaa, jolla on edelleen päävastuu kummastakin maasta.
   2 artikla
   Poliittiset tavoitteet
   1.   Erityisedustajan toimeksianto perustuu Euroopan unionin, jäljempänä ’EU’ tai ’unioni’, Afrikan sarven aluetta koskevan politiikan tavoitteisiin edistää aktiivisesti alueellisia ja kansainvälisiä pyrkimyksiä kestävän rauhan, turvallisuuden ja kehityksen aikaan saamiseksi alueella. Lisäksi erityisedustajan on pyrittävä parantamaan Afrikan sarven aluetta koskevan EU:n monitahoisen sitoumuksen laatua, intensiteettiä ja vaikutusta.
   2.   Alkuvaiheessa pääpaino on Somaliassa, konfliktin alueellisessa ulottuvuudessa ja merirosvouksessa, jonka perussyy on Somalian epävakaus.
   3.   Somalian osalta EU:n politiikan tavoitteena on pyrkiä politiikan kaikkien välineiden yhteensovitetun ja tehokkaan käytön avulla edistämään Somalian ja sen kansan paluuta rauhan ja hyvinvoinnin tielle. Tätä varten EU tukee tehtävää, joka Yhdistyneillä kansakunnilla (YK) on uskottavan ja osallistavan somalialaisten johtaman poliittisen prosessin helpottamisessa, ja edistää edelleen aktiivisesti yhdessä alueellisten ja kansainvälisten kumppaneiden kanssa Djiboutin rauhansopimuksen ja siihen sisältyvien siirtymäkauden jälkeisten järjestelyjen täytäntöönpanoa.
   4.   Merirosvouksen osalta erityisedustajan on edistettävä sellaisen johdonmukaisen, vaikuttavan ja tasapainoisen Somaliasta peräisin olevaa merirosvousta koskevan EU:n lähestymistavan kehittämistä ja täytäntöönpanoa, joka käsittää EU:n toiminnan kaikki osa-alueet, erityisesti politiikan, turvallisuuden ja kehityksen alat, sekä toimia merirosvouksen alalla EU:n puolesta keskeisenä keskustelukumppanina suhteessa kansainväliseen yhteisöön, itäisen ja eteläisen Afrikan sekä Intian valtameren alue mukaan lukien.
   3 artikla
   Toimeksianto
   1.   Afrikan sarvea koskevien EU:n politiikan tavoitteiden saavuttamiseksi erityisedustajan toimeksiantona on:

               a)

               pitää EU:n tavoitteiden ja unionin asemaa koskevan paremman ymmärryksen edistämiseksi alueella yllä suhteita sen kaikkiin asianomaisiin sidosryhmiin, hallituksiin, olemassa oleviin alueellisiin viranomaisiin, kansainvälisiin ja alueellisiin järjestöihin, kansalaisyhteiskuntaan ja maastaan pois muuttaneisiin;

               b)

               edustaa unionia asiaa käsittelevillä kansainvälisillä foorumeilla ja varmistaa EU:n kriisinhallinnalle ja -ehkäisylle antaman tuen näkyvyys;

               c)

               rohkaista ja tukea tehokasta poliittista yhteistyötä ja taloudellista yhdentymistä alueella Afrikan unionin (AU) ja osa-alueellisten järjestöjen kanssa solmittujen EU:n kumppanuuksien avulla;

               d)

               myötävaikuttaa Afrikan sarven aluetta koskevan EU:n politiikan täytäntöönpanoon tiiviissä yhteistyössä Euroopan ulkosuhdehallinnon, alueella toimivien unionin edustustojen ja komission kanssa;

               e)

               edistää Somalian osalta ja sovittaen toimintansa tiiviisti yhteen asianomaisten alueellisten ja kansainvälisten kumppaneiden kanssa aktiivisesti toimia ja aloitteita, jotka johtavat Djiboutin rauhansopimuksen ja sen siirtymäkauden jälkeisten järjestelyjen täytäntöönpanoon, tukien institutionaalisten rakenteiden kehittämistä, oikeusvaltiota ja toimintakykyisten hallintorakenteiden luomista kaikilla tasoilla, parantaen turvallisuutta, edistäen oikeutta, kansallista sovintoa ja ihmisoikeuksien kunnioittamista sekä parantaen humanitaarisen avun pääsyä erityisesti Etelä- ja Keski-Somalian alueelle sellaisten toimien avulla, jotka koskevat kansainvälisen humanitaarisen oikeuden kunnioittamista, turvaten humaanisuuden, puolueettomuuden, tasapuolisuuden ja riippumattomuuden humanitaaristen perusperiaatteiden noudattamisen;

               f)

               pitää yllä tiivistä ja aktiivista yhteistyötä Somaliaan nimitetyn Yhdistyneiden kansakuntien erityisedustajan kanssa, osallistua kansainvälisen Somalia-kontaktiryhmän työhön ja muihin asianomaisiin foorumeihin sekä edistää Somaliaa koskevaa yhteensovitettua ja johdonmukaista kansainvälistä lähestymistapaa mukaan lukien EU:n Somalian turvallisuusjoukkojen kouluttamiseen osallistumista koskevan Euroopan unionin sotilasoperaation (EUTM Somalia), EUNAFVOR Atalanta-operaation sekä Somaliassa toteutettavalle Afrikan unionin operaatiolle (AMISOM) edelleen annettavan EU:n tuen avulla ja tiiviissä yhteistyössä jäsenvaltioiden kanssa;

               g)

               seurata tiiviisti Somalian kriisin alueellista ulottuvuutta, mukaan lukien terrorismi, aseiden salakuljetus, pakolais- ja muuttovirrat sekä meriturvallisuus, merirosvous ja siihen liittyvät rahoitusvirrat;

               h)

               merirosvouksen osalta seurata yleisesti kaikkia EU:n toimia Euroopan ulkosuhdehallinnossa, komissiossa ja jäsenvaltioissa sekä pitää yllä korkean tason poliittisia yhteyksiä alueen maihin, joihin Somaliasta lähtöisin oleva merirosvous vaikuttaa, alueellisiin järjestöihin, Somalian rannikon edustalla tapahtuvaa merirosvousta käsittelevään YK:n kontaktiryhmään, YK:hon sekä muihin keskeisiin toimijoihin merirosvousta koskevan johdonmukaisen ja kokonaisvaltaisen lähestymistavan varmistamiseksi ja EU:n keskeisen aseman varmistamiseksi merirosvouksen vastaisissa kansainvälisissä toimissa. Tähän sisältyy EU:n aktiivinen tuki alueelliselle merenkulun voimavarojen kehittämiselle ja merirosvoja koskevalle oikeudelliselle käsittelylle sekä sen varmistaminen, että Somalian merirosvouksen perussyihin puututaan asianmukaisesti. Tähän sisältyy myös jatkuva itäisen ja eteläisen Afrikan sekä Intian valtameren alueelle annettava tuki sen merirosvouksen vastaisen strategian ja toimintaohjelman sekä Djiboutin käytännesääntöjen täytäntöönpanossa;

               i)

               seurata poliittista kehitystä alueella ja edistää aluetta koskevan EU:n politiikan kehittämistä, myös siltä osin kuin kyse on Etiopian ja Eritrean rajakysymyksestä ja Algerin sopimuksen täytäntöönpanosta, Niilin altaan aloitteesta ja muista alueen huolenaiheista, jotka vaikuttavat sen turvallisuuteen, vakauteen, vaurauteen, mukaan lukien tarve varmistua siitä, että hallitukset ovat vastuullisia tai tapaukset, joissa tapahtuu väkivaltaisuuksien puhkeaminen tai poliittinen hajoaminen;

               j)

               seurata tiiviisti Afrikan sarveen vaikuttavia rajat ylittäviä haasteita, mukaan lukien humanitaaristen kriisien mahdolliset poliittiset ja turvallisuusvaikutukset;

               k)

               osallistua EU:n ihmisoikeuspolitiikan toteuttamiseen Afrikan sarven alueella, myös seuraamalla kehitystä ja raportoimalla siitä sekä laatimalla tältä osin suosituksia; tähän sisältyvät ihmisoikeuksia koskevat EU:n suuntaviivat, erityisesti lapsia aseellisten selkkauksien yhteydessä koskevat ja naisiin kohdistuvan väkivallan ja kaikkien naisiin kohdistuvien syrjintämuotojen torjunnasta annetut EU:n suuntaviivat sekä naisia, rauhaa ja turvallisuutta koskeva unionin politiikka;

         2.   Toimeksiantonsa toteuttamiseksi erityisedustaja muun muassa

               a)

               antaa neuvoja ja raportoi EU:n kantojen määrittelystä kansainvälisillä foorumeilla voidakseen ennakoivasti edistää Afrikan sarvea koskevaa kokonaisvaltaista EU:n toimintapolitiikkaa;

               b)

               valvoo yleisesti kaikkia unionin toimia ja tekee tiivistä yhteistyötä kaikkien asianomaisten unionin edustustojen kanssa.

         4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   Poliittisten ja turvallisuusasioiden komitea, jäljempänä ’PTK’, ylläpitää erityisiä suhteita erityisedustajaan ja toimii erityisedustajan ensisijaisena yhteytenä neuvostoon. PKT huolehtii erityisedustajan strategisesta ja poliittisesta ohjauksesta tämän toimeksiannon puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje 1 päivänä tammikuuta 2012 alkavalla ja 31 päivänä joulukuuta 2012 päättyvällä kaudella on 670 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa avustajaryhmän muodostamisesta toimeksiantonsa ja siihen varattujen käytettävissä olevien taloudellisten voimavarojen asettamissa rajoissa. Avustajaryhmällä on oltava asiantuntemusta toimeksiantoon kuuluvissa erityisissä poliittisissa ja turvallisuuskysymyksissä. Erityisedustajan on viipymättä ilmoitettava neuvostolle ja komissiolle avustajaryhmänsä kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää henkilöstön lähettämistä työskentelemään erityisedustajan kanssa. Sellaisen henkilöstön palkat, jonka jäsenvaltio tai unionin toimielin tai Euroopan ulkosuhdehallinto siirtää tilapäisesti työskentelemään erityisedustajan alaisuuteen, maksaa asianomainen jäsenvaltio, asianomainen unionin toimielin tai Euroopan ulkosuhdehallinto. Erityisedustajaa voivat avustaa myös jäsenvaltioiden unionin toimielimiin tai Euroopan ulkosuhdehallintoon lähettämät asiantuntijat. Sopimusperusteisesti palvelukseen otetun kansainvälisen henkilöstön jäsenten on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä tehtävän loppuun saattamisen ja sujuvan suorittamisen edellyttämistä erioikeuksista, vapauksista ja muista takuista sovitaan tilanteen mukaan yhdessä vastaanottajamaan tai -maiden kanssa. Jäsenvaltiot ja komissio antavat tätä varten kaiken tarvittavan tuen.
   8 artikla
   EU:n turvallisuusluokiteltujen tietojen turvallisuus
   Erityisedustajan ja hänen avustajaryhmänsä on noudatettava turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehdyssä neuvoston päätöksessä 2011/292/EY (1) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio, Euroopan ulkosuhdehallinto ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustustot ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan EU:n politiikan mukaisesti kaikki kohtuudella toteutettavissa olevat toimenpiteet toimeksiantonsa ja vastuullaan olevan maantieteellisen alueen turvallisuustilanteen mukaisesti suoraan hänen alaisuudessaan olevan koko henkilöstön turvallisuuden edistämiseksi, erityisesti:

               a)

               laatimalla operaatiokohtaisen turvallisuussuunnitelman, joka käsittää henkilöstön turvalliseen siirtymiseen operaatioalueelle ja sen sisällä sekä turvallisuutta vaarantavien tilanteiden hallintaan sovellettavat operaatiokohtaiset fyysiset, organisatoriset ja menettelyä koskevat turvallisuustoimenpiteet samoin kuin operaation valmiussuunnitelman ja evakuointisuunnitelman;

               b)

               varmistamalla, että unionin ulkopuolelle lähetetyllä koko henkilöstöllä on operaatioalueen olosuhteiden edellyttämä korkean riskin kattava vakuutussuoja;

               c)

               varmistamalla, että kaikille unionin ulkopuolelle lähetetyille erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen operaatioalueelle saapumista tai heti sille saapumisen yhteydessä operaatioalueelle annettuun riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla väliraportin ja toimeksiannon toteuttamista koskevan kertomuksen yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   1.   Erityisedustaja raportoi säännöllisin välein suullisesti ja kirjallisesti korkealle edustajalle sekä PTK:lle. Erityisedustaja raportoi tarvittaessa myös neuvoston työryhmille. Säännöllisesti toimitettavat kirjalliset raportit jaetaan COREU-verkoston kautta. Erityisedustaja voi korkean edustajan tai PTK:n suosituksesta antaa kertomuksia ulkoasiainneuvostolle.
   2.   Erityisedustaja raportoi yhteensovitetusti Afrikan sarven alueella toimivien unionin edustustojen kanssa parhaista tavoista jatkaa unionin aloitteita, kuten unionin osallistumista uudistuksiin, unionin asiaan liittyvien kehityshankkeiden poliittiset näkökohdat mukaan luettuina.
   12 artikla
   Toimien yhteensovittaminen
   1.   Erityisedustaja edistää unionin toimien yleistä poliittista yhteensovittamista ja auttaa unionin edustustojen päälliköitä varmistamaan, että kentällä käytetään kaikkia unionin välineitä johdonmukaisella tavalla EU:n poliittisten tavoitteiden saavuttamiseksi. Erityisedustajan toimet sovitetaan tilanteen mukaan yhteen unionin edustustojen, komission ja alueella toimivien muiden Euroopan unionin erityisedustajien, erityisesti Sudaniin ja Etelä-Sudaniin nimitetyn erityisedustajan ja Afrikan unioniin nimitetyn erityisedustajan, toimien kanssa. Erityisedustaja tiedottaa säännöllisesti toiminnastaan alueella oleville jäsenvaltioiden lähetystöille ja unionin edustustoille.
   2.   Paikan päällä on pidettävä yllä läheisiä suhteita unionin edustustoihin ja jäsenvaltioiden lähetystöjen päälliköihin. Näiden on parhaalla mahdollisella tavalla pyrittävä avustamaan erityisedustajaa toimeksiannon toteuttamisessa. Erityisedustaja antaa EUNAVFOR Atalanta -operaation joukkojen komentajalle ja EUTM Somalia -operaation komentajalle paikallista poliittista ohjausta sovittaen toimensa tiiviisti yhteen asianomaisten unionin edustustojen kanssa. Erityisedustaja ja EU-operaation komentaja kuulevat toisiaan tarvittaessa.
   3.   Erityisedustaja tekee tiiviisti yhteistyötä asianomaisten maiden viranomaisten, Yhdistyneiden kansakuntien, Afrikan unionin, Afrikan sarven alueen maiden yhteistyöjärjestön (the Intergovernmental Authority on Development, IGAD), muiden kansallisten, alueellisten ja kansainvälisten sidosryhmien ja myös alueen kansalaisyhteiskunnan kanssa.
   13 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin samalla alueella toteuttamien muiden toimien kanssa tarkastellaan säännöllisesti uudelleen. Erityisedustaja esittää neuvostolle, korkealle edustajalle ja komissiolle kattavan kertomuksen toimeksiannon toteuttamisesta toimeksiannon päättyessä.
   14 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 8 päivänä joulukuuta 2011.

            Neuvoston puolesta

            Puheenjohtaja

         M. DOWGIELEWICZ

      (1)  EUVL L 141, 27.5.2011, s. 17.


title: 2007/233/EY: Komission päätös, tehty 12 päivänä huhtikuuta 2007 , yksityistä sektoria edustavien jäsenten nimittämisestä yhteisen siirtohinnoittelufoorumin yhteydessä toimivaan siirtohinnoittelun asiantuntijaryhmään

text:
               17.4.2007

               FI

               Euroopan unionin virallinen lehti

               L 100/25

      KOMISSION PÄÄTÖS,
   tehty 12 päivänä huhtikuuta 2007,
   yksityistä sektoria edustavien jäsenten nimittämisestä yhteisen siirtohinnoittelufoorumin yhteydessä toimivaan siirtohinnoittelun asiantuntijaryhmään
   (2007/233/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon siirtohinnoittelun asiantuntijaryhmän perustamisesta 22 päivänä joulukuuta 2006 tehdyn komission päätöksen 2007/75/EY (1), jolla perustettavan asiantuntijaryhmän tehtävänä on neuvoa komissiota siirtohinnoitteluun liittyvissä verokysymyksissä, ja erityisesti sen 4 artiklan,
   ottaa huomioon verotuksen ja tulliliiton pääosaston Internet-sivustolla 22 päivänä joulukuuta 2006 julkaistun ilmoituksen, jolla yhteiseen siirtohinnoittelufoorumiin haettiin elinkeinoelämää edustavia jäseniä ja puheenjohtajaa,
   sekä katsoo seuraavaa:

               (1)

               Komissio nimittää päätöksen 2007/74/EY 4 artiklan mukaisesti puheenjohtajan ja enintään 15 yksityisen sektorin asiantuntijaa, joilla on kokemusta siirtohinnoitteluun liittyvistä kysymyksistä ja erityisosaamista kyseisellä alalla.

               (2)

               Hakuilmoituksen 15 kohdan mukaan elinkeinoelämää edustaviksi siirtohinnoittelufoorumin jäseniksi valittavien henkilöiden on oltava arvostettuja siirtohinnoittelun alalla. Komissio valitsee jäsenet Euroopan unionin neuvoston puheenjohtajamaan ja UNICE:n veroasiainkomitean avustuksella sellaisten soveltuvien hakijoiden joukosta, jotka toimivat teollisuudessa, palvelusektorilla, liike-elämässä tai muilla siirtohinnoitteluun liittyvillä aloilla.

               (3)

               Hakuilmoituksen perusteella vastaanotettiin noin 44 hakemusta,

         ON PÄÄTTÄNYT SEURAAVAA:
   1 artikla
   Komissio nimittää liitteessä luetellut 15 yksityistä sektoria edustavaa jäsentä ja puheenjohtajan kahdeksi vuodeksi yhteisen siirtohinnoittelufoorumin asiantuntijaryhmään.
   2 artikla
   Tämä päätös tulee voimaan 1 päivänä maaliskuuta 2007.

      Tehty Brysselissä 12 päivänä huhtikuuta 2007.

            Komission puolesta

         László KOVÁCS

            Komission jäsen

      (1)  EUVL L 32, 6.2.2007, s. 189.

      LIITE
      Valittu puheenjohtaja:
      Bruno GIBERT
      Valitut yksityistä sektoria edustavat jäsenet:

                  Dirk VAN STAPPEN

                  Isabel VERLINDEN

                  Svetla MARINOVA

                  Werner STUFFER

                  Heinz-Klaus KROPPEN

                  Kennet PETTERSSON

                  Sabine WAHL

                  Guglielmo MAISTO

                  Guy KERSCH

                  Theo KEIJZER

                  Monique VAN HERKSEN

                  Håkan ANDREASSON

                  Eduardo GRACIA

                  Michael SUFRIN

                  Nicholas DEE


title: 2014/231/EU: Neuvoston päätös, annettu 14 päivänä huhtikuuta 2014 , Euroopan yhteisön ja sen jäsenvaltioiden sekä Indonesian tasavallan kokonaisvaltaista kumppanuutta ja yhteistyötä koskevan puitesopimuksen tekemisestä takaisinottoa koskevien kysymysten osalta

text:
               26.4.2014

               FI

               Euroopan unionin virallinen lehti

               L 125/46

         NEUVOSTON PÄÄTÖS,
   annettu 14 päivänä huhtikuuta 2014,
   Euroopan yhteisön ja sen jäsenvaltioiden sekä Indonesian tasavallan kokonaisvaltaista kumppanuutta ja yhteistyötä koskevan puitesopimuksen tekemisestä takaisinottoa koskevien kysymysten osalta

      (2014/231/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 79 artiklan 3 kohdan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Euroopan yhteisön ja sen jäsenvaltioiden sekä Indonesian tasavallan kokonaisvaltaista kumppanuutta ja yhteistyötä koskeva puitesopimus, jäljempänä ’sopimus’, allekirjoitettiin neuvoston päätöksen 2014/229/EU (2) mukaisesti 9 päivänä marraskuuta 2009 sillä varauksella, että sopimuksen tekeminen saatetaan myöhemmin päätökseen.

               (2)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 1 ja 2 artiklan mukaisesti nämä jäsenvaltiot eivät osallistu tämän päätöksen hyväksymiseen, päätös ei sido näitä jäsenvaltioita eikä sitä sovelleta näihin jäsenvaltioihin.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan.

               (4)

               Sopimuksen muiden määräysten kuin sen 34 artiklan 3 kohdassa olevien takaisinottoa koskevien määräysten osalta hyväksytään erillinen päätös (3) samanaikaisesti tämän päätöksen kanssa.

               (5)

               Sopimus olisi hyväksyttävä unionin puolesta,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan yhteisön ja sen jäsenvaltioiden sekä Indonesian tasavallan kokonaisvaltaista kumppanuutta ja yhteistyötä koskeva puitesopimus (4) sen 34 artiklan 3 kohdan osalta Euroopan unionin puolesta.
   2 artikla
   Unionin ulkoasioiden ja turvallisuuspolitiikan korkea edustaja toimii sopimuksen 41 artiklassa tarkoitetun sekakomitean puheenjohtajana. Unioni tai tapauksesta riippuen unioni ja jäsenvaltiot ovat edustettuina sekakomiteassa käsiteltävänä olevasta asiasta riippuen.
   3 artikla
   Neuvoston puheenjohtaja antaa unionin puolesta sopimuksen 48 artiklan 1 kohdassa tarkoitetun ilmoituksen.
   4 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 14 päivänä huhtikuuta 2014.

            Neuvoston puolesta

            Puheenjohtaja

         C. ASHTON

      (1)  Hyväksyntä annettu 26. helmikuuta 2014 (ei vielä julkaistu virallisessa lehdessä).

      (2)  Neuvoston päätös 2014/229/EU, tehty 27 päivänä lokakuuta 2009, Euroopan yhteisön ja sen jäsenvaltioiden sekä Indonesian tasavallan kokonaisvaltaista kumppanuutta ja yhteistyötä koskevan puitesopimuksen allekirjoittamisesta (katso tämän virallisen lehden sivu 16)

      (3)  Neuvoston päätös 2014/230/EU, tehty 14 päivänä huhtikuuta 2014, Euroopan yhteisön ja sen jäsenvaltioiden sekä Indonesian tasavallan kokonaisvaltaista kumppanuutta ja yhteistyötä koskevan puitesopimuksen tekemisestä takaisinottoa koskevia kysymyksiä lukuun ottamatta (katso tämän virallisen lehden sivu 44)

      (4)  Sopimus on julkaistu virallisessa lehdessä (EUVL L 125, 26.4.2014, s. 17) yhdessä sen allekirjoittamista koskevan päätöksen kanssa.


title: 2014/705/EU: Neuvoston päätös, annettu 8 päivänä lokakuuta 2014 , Euroopan talous- ja sosiaalikomitean Yhdistyneen kuningaskunnan jäsenen nimeämisestä

text:
               11.10.2014

               FI

               Euroopan unionin virallinen lehti

               L 295/57

         NEUVOSTON PÄÄTÖS,
   annettu 8 päivänä lokakuuta 2014,
   Euroopan talous- ja sosiaalikomitean Yhdistyneen kuningaskunnan jäsenen nimeämisestä

      (2014/705/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon Yhdistyneen kuningaskunnan hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto teki 13 päivänä syyskuuta 2010 päätöksen 2010/571/EU, Euratom Euroopan talous- ja sosiaalikomitean jäsenten nimeämisestä 21 päivänä syyskuuta 2010 alkavaksi ja 20 päivänä syyskuuta 2015 päättyväksi kaudeksi (1).

               (2)

               Yksi Euroopan talous- ja sosiaalikomitean jäsenenpaikka on vapautunut Bryan CASSIDYN toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   NimetäänDavid YEANDLE OBE Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2015.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 8 päivänä lokakuuta 2014.

            Neuvoston puolesta

            Puheenjohtaja

         M. LUPI

      (1)  EUVL L 251, 25.9.2010, s. 8.


title: 2008/683/EY: Päätös N:o 208, tehty 11 päivänä maaliskuuta 2008 , yhteisten puitteiden vahvistamisesta eläkehakemuksista päättämistä koskevien tietojen keräämiselle (ETA:n kannalta merkityksellinen teksti)

text:
               21.8.2008

               FI

               Euroopan unionin virallinen lehti

               L 223/25

         EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA

      PÄÄTÖS N:o 208,
   tehty 11 päivänä maaliskuuta 2008,
   yhteisten puitteiden vahvistamisesta eläkehakemuksista päättämistä koskevien tietojen keräämiselle
   (ETA:n kannalta merkityksellinen teksti)
   (2008/683/EY)
   SIIRTOTYÖLÄISTEN SOSIAALITURVAN HALLINTOTOIMIKUNTA, joka
   ottaa huomioon neuvoston asetuksen (ETY) N:o 1408/71 (1) 81 artiklan d alakohdan, jonka mukaan hallintotoimikunnan tehtävänä on edistää ja kehittää jäsenvaltioiden yhteistyötä uudenaikaistamalla tiedonvaihdossa tarvittavia menettelyjä erityisesti mukauttamalla toimielinten välinen tiedonkulku telemaattiseen tiedonvaihtoon ja ottaen huomioon tietojenkäsittelyn kehitys kussakin jäsenvaltiossa; uudenaikaistamisen tarkoituksena on ennen kaikkea nopeuttaa etuuksien myöntämistä,
   ottaa huomioon neuvoston asetuksen (ETY) N:o 574/72 (2) 117 artiklan, jonka mukaan hallintotoimikunta mukauttaa täytäntöönpanoasetuksen 117 c artiklassa tarkoitetun teknisen toimikunnan tutkimusten ja ehdotusten perusteella asiakirjojen mallit sekä asetuksen ja täytäntöönpanoasetuksen soveltamisen edellyttämät tietojen siirtokeinot ja -menettelyt uuden tietojenkäsittelytekniikan mukaisiksi,
   sekä katsoo seuraavaa:

               (1)

               On aiheellista hankkia määrällistä ja laadullista perustietoa, joka auttaa hallintotoimikuntaa arvioimaan, missä määrin teknisen toimikunnan työ edistää etuuksien myöntämisen nopeuttamista.

               (2)

               Koska saatavissa olevat tiedot poikkeavat toisistaan eri jäsenvaltioissa, niiden vertailu on ongelmallista. Tilastotietojen keräämisestä ei pitäisi koitua jäsenvaltioille kohtuutonta ja tarpeetonta rasitetta.

               (3)

               Tarkoituksena on kerätä keskeisiä perustietoja vanhuuseläkehakemusten käsittelemisestä ja niistä päättämisestä, jotta voidaan saada tarkempia tietoja kunkin jäsenvaltion tilanteesta ja erityisesti siitä, missä kunkin jäsenvaltion järjestelmän ja menettelyjen kapeikot sijaitsevat, jakaa parhaita käytäntöjä koskevia tietoja ja kehittää ideoita siitä, kuinka käsittelyaikoja voitaisiin lyhentää, ja vahvistaa selkeitä viitearvoja, joihin kukin jäsenvaltio voi verrata omaa suoritustasoaan.

               (4)

               On näin ollen aiheellista vahvistaa laajat yhteiset puitteet eläkehakemuksista päättämistä koskevien tietojen keräämiselle. Toimivaltaisten viranomaisten olisi annettava tätä tarkoitusta varten täsmälliset ohjeet kansallisille laitoksille.

               (5)

               Toimivaltaisten laitosten olisi pidettävä mielessä sosiaaliturvatietojen sähköisen vaihtojärjestelmän EESSIn kehittäminen ja tuleva käyttöönotto, kun ne suunnittelevat ja ottavat käyttöön sisäisiä järjestelmiään, joilla kerätään tietoja eläkehakemusten käsittelystä ja niistä päättämisestä.

               (6)

               Puheena olevien laajojen yhteisten puitteitten vahvistamisesta tehdyn päätöksen N:o 182 voimassaolo päättyi 1 päivänä tammikuuta 2006,

         ON PÄÄTTÄNYT SEURAAVAA:
   1.   Jäsenvaltioiden toimivaltaisten laitosten (tai nimettyjen toimivaltaisten laitosten, jos jäsenvaltiossa on useita toimivaltaisia laitoksia) olisi tarvittavin toimenpitein varmistettava jäljempänä 5 kohdassa yksilöityjen tietojen kerääminen ja toimittaminen.
   2.   Kunkin vuoden tammikuussa olisi toimitettava edellisvuotta koskevat tiedot asetuksen (ETY) N:o 574/72 117 c artiklassa säädetylle tekniselle toimikunnalle.
   3.   Teknisen toimikunnan sihteeristölle annetaan tehtäväksi koordinoida tietojen keräämistä ja laatia siitä teknisen toimikunnan hyväksymä vuositiivistelmä hallintotoimikunnalle.
   4.   Tietoja kerätään ainoastaan vanhuuseläkkeistä, joiden hakijat asuvat toisessa jäsenvaltiossa, ja niistä olisi käytävä ilmi seuraavat seikat:

               a)

               Asuinjäsenvaltion käsittelevän laitoksen reagointiaika (eli aika, jonka kuluessa käsittelevä laitos ilmoittaa toimivaltaiselle laitokselle siitä, että toimivaltaiselle laitokselle on jätetty eläkehakemus). Tässä päätöksessä tarkoitetaan ’käsittelevällä laitoksella’ hakijan asuinjäsenvaltion laitosta, joka on vastuussa lomakkeen E 202 täyttämisestä, ja ’toimivaltaisella laitoksella’ sen jäsenvaltion laitosta, johon täytetty lomake E 202 toimitetaan ja joka on vastuussa hakemuksen käsittelystä.

               b)

               Käsittelyaika toimivaltaisessa laitoksessa (eli aika, jonka kuluessa toimivaltainen laitos antaa lopullisen päätöksen).

               c)

               Kokonaiskäsittelyaika asianomaisissa kahdessa jäsenvaltiossa (eli aika, joka hakijan on odotettava lopullisen päätöksen antamista alkaen siitä ajankohdasta, jona hakemus jätettiin käsittelevälle laitokselle).

      Huomautus: viittausta ”lomakkeeseen E 202” pidetään soveltuvin osin viittauksena asianomaiseen rakenteelliseen sähköiseen asiakirjaan (SED), kun EESSI-hankkeen sähköiset vaihdot aloitetaan.
   5.   Kerätyistä tiedoista olisi käytävä ilmi seuraavat seikat:

               a)

               keskimääräinen, lyhin ja pisin aika, joka käsittelevältä laitokselta on edeltävien 12 kuukauden aikana kulunut vanhuuseläkehakemusten lähettämiseen toimivaltaiselle laitokselle;

               b)

               keskimääräinen, lyhin ja pisin aika, joka toimivaltaiselta laitokselta on edeltävien 12 kuukauden aikana kulunut lopullisen vanhuuseläkepäätöksen antamiseen tapauksissa, joissa hakija asuu muussa jäsenvaltiossa;

               c)

               toimivaltaisen laitoksen lyhyt selvitys, jonka avulla voidaan asettaa tiedot yhteyksiinsä ja selvittää niihin hakemuksiin liittyviä seikkoja, joissa päätöksenteko on kestänyt lyhimpään tai pisimpään;

               d)

               toimivaltaisen laitoksen lyhyt selvitys, jossa käsitellään käytettyjä menetelmiä, mahdollisen otannan käyttöä, otoksen kokoa, katetun ajanjakson pituutta, tarkasteltujen tapausten lukumäärää jne.

         6.   Tietoja aletaan kerätä mikäli mahdollista tammikuussa 2008, jotta ne voitaisiin toimittaa tekniselle toimikunnalle ensimmäisen kerran tammikuussa 2009.
   7.   Kukin jäsenvaltio toimittaa tietonsa tekniselle toimikunnalle, jotta voidaan edistää kokemusten vaihtoa ja parhaiden käytänteiden tekemistä tunnetuiksi.
   8.   Tietojen keräämisessä ja hyödyntämisessä käytettävää järjestelmää tarkastellaan kunkin vuoden lopussa, ja tarvittaessa suositellaan parannuksia.
   9.   Tämä päätös julkaistaan Euroopan unionin virallisessa lehdessä.
   Sitä sovelletaan 1 päivästä tammikuuta 2008.

            Hallintotoimikunnan puheenjohtaja

         Jana LOVŠIN

      (1)  EYVL L 149, 5.7.1971, s. 2. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1992/2006 (EUVL L 392, 30.12.2006, s. 1).

      (2)  EYVL L 74, 27.3.1972, s. 1. Asetus sellaisena kuin se on viimeksi muutettuna komission asetuksella (EY) N:o 101/2008 (EUVL L 31, 5.2.2008, s. 15).


Avis juridique important

|

31999D0478

1999/478/EY: Komission päätös, tehty 14 päivänä heinäkuuta 1999, neuvoa-antavan kalatalous- ja vesiviljelykomitean uudistamisesta (tiedoksiannettu numerolla K(1999) 2042)

Virallinen lehti nro L 187 , 20/07/1999 s. 0070 - 0073

KOMISSION PÄÄTÖS,tehty 14 päivänä heinäkuuta 1999,neuvoa-antavan kalatalous- ja vesiviljelykomitean uudistamisesta(tiedoksiannettu numerolla K(1999) 2042)(1999/478/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,sekä katsoo, että1) komission on tärkeää koota yhteisen kalastuspolitiikan kanssa tekemisissä olevien tahojen mielipiteet eri kysymyksistä, jotka liittyvät yhteisen kalastuspolitiikan käyttöönottoon,2) kalatalousalalle perustettiin neuvoa-antava komitea komission päätöksellä 71/128/ETY(1), jonka teksti on viimeksi korvattu päätöksellä 89/4/ETY(2), sellaisena kuin se on muutettuna päätöksellä 97/246/EY(3),3) on aiheellista laajentaa yhteisen kalastuspolitiikan laatimisesta ja hallinnosta neuvoa-antavassa komiteassa käytävää vuoropuhelua siten, että siihen osallistuvat kaikki asianomaiset tahot ja erityisesti vesiviljelyala ja muut järjestöt kuin ammattijärjestöt; tässä tarkoituksessa on tarpeen uudistaa komitean rakennetta,4) yhteistä kalastuspolitiikkaa koskevien arvioiden ja yhteisten kantojen edistämiseksi neuvoa-antavan komitean jäseniä olisi kehotettava käsittelemään ensimmäiseksi suoraan niitä koskevia kysymyksiä,5) tehokkaan työskentelyn takaamiseksi komitean jäsenten lukumäärää on tarpeen rajoittaa,6) vuoropuhelun edellytyksiä on tarpeen parantaa nivomalla paremmin yhteen täysistunto, jonka tehtävänä on ohjata komitean työtä ja antaa lausuntoja, ja työryhmät, joiden tehtävänä on valmistella kyseiset lausunnot,7) komitean jäsenten toimikausi päättyy 31 päivänä heinäkuuta 1999 kyseisen komitean uudistamisen toteuttamiseksi vahvistetun siirtymäkauden päättyessä, joten on aiheellista muuttaa päätöksen tekstiä, ja8) selkeyden vuoksi on syytä korvata päätös 71/128/ETY,PÄÄTTÄÄ:1 artikla1. Perustetaan komission yhteyteen neuvoa-antava kalatalous- ja vesiviljelykomitea, joka muodostuu täysistunnosta, jäljempänä "komitea", ja neljästä 7 artiklassa tarkoitetusta työryhmästä.2. Komiteaan kuuluu edustajia seuraavista yhteisen kalastuspolitiikan kanssa tekemisissä olevista tahoista: kalastus- ja vesiviljelytuotteiden tuotanto- tai jalostusyrityksiä tai kauppaa edustavat ammattijärjestöt sekä kuluttajien, ympäristön ja kehityksen etuja edustavat muut kuin ammattijärjestöt.3. Lisäksi 7 artiklassa määritellyissä ryhmissä ovat edustettuina kalastusalan asiantuntijat, jotka edustavat tieteellisiä ja/tai taloudellisia laitoksia, luottolaitoksia sekä elimiä, jotka saattavat tuotteet ensimmäistä kertaa markkinoille.2 artiklaKomissio voi kuulla komiteaa kaikissa kysymyksissä, jotka liittyvät yhteisestä kalastuspolitiikasta annettuihin asetuksiin, erityisesti niiden toimenpiteiden osalta, jotka komissio toteuttaa kyseisten asetusten mukaisesti sekä kaikkien kalatalousalalla ilmenevien taloudellisten ja yhteiskunnallisten kysymysten osalta lukuun ottamatta niitä, jotka koskevat työmarkkinaosapuolina olevia kalatalouden työnantajia ja työntekijöitä; komitea voi myös käsitellä kyseisiä kysymyksiä puheenjohtajansa aloitteesta tai yhden tai useamman jäsenensä pyynnöstä.3 artiklaKomiteaan kuuluu 20 jäsentä, jäljempänä "komitean jäsen".1) Kullakin jäljempänä numeroin 1-11 numeroiduilla kalastuspolitiikan kanssa tekemisissä olevalla yhdellätoista taholla on yksi paikka. Kuhunkin näistä yhdestätoista paikasta nimetään varsinainen jäsen ja varajäsen.>TAULUKON PAIKKA>2) Komiteaan kuuluvat lisäksi vuoropuheluun liittyvän alakohtaisen kalastuskomitean(4) puheenjohtaja ja varapuheenjohtaja, 7 artiklassa tarkoitettujen työryhmien 1, 3 ja 4 puheenjohtajat ja varapuheenjohtajat sekä 7 artiklassa tarkoitetun työryhmän 2 puheenjohtaja.4 artikla1. Komissio nimittää komitean jäsenet yhteisön tasolla perustettujen 3 artiklan 1 kohdassa tarkoitettuja yhteisen kalastuspolitiikan kanssa tekemisissä olevia tahoja parhaiten edustavien elinten ehdotuksesta. Kuluttajien edustajaa ehdottaa kuluttajakomitea(5).Kyseiset järjestöt ehdottavat kutakin täytettävää paikkaa varten eri maiden kansalaisista kahta ehdokasta, lukuun ottamatta vuoropuheluun liittyvälle alakohtaiselle kalastuskomitealle varattuja paikkoja. Päätöksen 3 artiklan 1 kohdassa tarkoitetuille yhteisen kalastuspolitiikan kanssa tekemisissä oleville tahoille jaettavien paikkojen osalta ehdotuksissa on mainittava varsinaisen jäsenen ja varajäsenen nimet.Komitean jäsenten toimikausi on kolme vuotta. Samat jäsenet voidaan nimetä uudeksi toimikaudeksi. Suoritetut tehtävät eivät oikeuta palkkioon.Komitean jäsenet jatkavat tehtävissään kolmen vuoden määräajan päätyttyä, kunnes heidän tilalleen on nimetty uudet jäsenet tai heidät on valittu uudelleen.Jäsenen toimikausi päättyy ennen kolmen vuoden toimikauden päättymistä, jos hän eroaa tehtävästään tai kuolee.Jäsenen toimikausi voi myös päättyä, jos hänen nimeämistään ehdottanut toimielin pyytää, että toinen henkilö nimetään hänen tilalleen.Hänen tilalleen nimetään uusi jäsen jäljellä olevaksi toimikaudeksi noudattaen 1 kohdassa säädettyä menettelyä.2. Komissio julkaisee tiedoksi luettelon komitean jäsenistä Euroopan yhteisöjen virallisessa lehdessä.5 artiklaKomitea valitsee puheenjohtajan ja kaksi varapuheenjohtajaa kolmeksi vuodeksi kerrallaan. Valinta tapahtuu kahden kolmasosan enemmistöllä läsnä olevien jäsenten äänistä.Päätöksen 3 artiklan 2 kohdassa tarkoitetut komitean jäsenet muodostavat komitean työvaliokunnan, lukuun ottamatta vuoropuheluun liittyvän alakohtaisen komitean jäsenenä olevaa laivanvarustajien edustajaa.Työvaliokunta valitsee itselleen puheenjohtajan sekä valmistelee ja järjestää 7 artiklassa tarkoitettujen työryhmien työt.6 artiklaPuheenjohtaja voi kunkin 4 artiklan 1 kohdassa tarkoitetun elimen pyynnöstä kutsua kyseisen elimen valtuuttaman henkilön komitean kokouksiin. Hän voi samoilla edellytyksillä kutsua henkilön, jolla on jotakin esityslistalla olevaa asiaa koskeva erityinen pätevyys, osallistumaan asiantuntijan ominaisuudessa komitean työhön. Varajäsenet voivat omalla kustannuksellaan osallistua kokouksiin tarkkailijoina.7 artiklaKomitea perustaa neljä työryhmää valmistelemaan lausuntoja.Näiden työryhmien nimet, puheenjohtajat ja kokoonpano esitetään tämän päätöksen liitteessä.Yhteisön tasolla muodostetut edustavimmat elimet valitsevat komission suostumuksella työryhmiin osallistujat kunkin kokouksen esityslistan mukaan. Biologian tai talouden alan edustajat valitsee tieteellis-teknis-taloudellinen kalastuskomitea (STECF)(6). Komissio voi esityslistan perusteella nimetä lisäasiantuntijoita.8 artikla1. Komitea kokoontuu komisson kutsusta komission suostumuksella vahvistetun vuosittaisen työohjelman mukaan. Työvaliokunta kokoontuu puheenjohtajansa kutsusta komission suostumuksella.2. Komission yksiköiden edustajat osallistuvat komitean, työvaliokunnan ja työryhmien kokouksiin.3. Komission yksiköt huolehtivat komitean, työvaliokunnan ja työryhmien sihteeristön tehtävistä.4. Komitea laatii komission suostumuksella työohjelman toteuttamista, kokousten valmistelua, istuntojen pitämistä, selostuksia, kannanottoja, päätelmiä sekä lausuntojen tai suositusten laatimista koskevat säännöt.9 artiklaKomiteaa pyydetään ilmaisemaan kantansa komission esittämiin lausuntopyyntöihin ja komitean työohjelmassa oleviin kysymyksiin.Komissio voi komitean lausuntoa pyytäessään asettaa määräajan, jonka kuluessa lausunto on annettava.Edustettuina olevien yhteisen kalastuspolitiikan kanssa tekemisissä olevien tahojen esittämät kannat merkitään komissiolle annettavaan selostukseen.Jos komitea hyväksyy pyydetyn lausunnon yksimielisesti, se tekee yhteiset päätelmät, jotka liitetään selostukseen.10 artiklaKomitean tai työryhmän jäsenet eivät saa paljastaa komitean tai työryhmien työskentelyn kautta saamiansa tietoja, jos komissio ilmoittaa heille, että pyydetty lausunto tai esitetty kysymys koskee luonteeltaan luottamuksellisia asioita, sanotun kuitenkaan rajoittamatta perustamissopimuksen 287 artiklan määräysten soveltamista.Tässä tapauksessa ainoastaan komitean jäsenet ja komission yksiköiden edustajat osallistuvat istuntoihin.11 artiklaKumotaan neuvoa-antavan kalatalouskomitean perustamisesta 25 päivänä helmikuuta 1971 tehty päätös 71/128/ETY ja neuvoa-antavan kalatalouskomitean vesiviljelyn erityisjaoston perustamisesta tehty komission päätös 97/247/EY(7).12 artiklaTämä päätös tulee voimaan 1 päivänä elokuuta 1999.Tehty Brysselissä 14 päivänä heinäkuuta 1999.Komission puolestaEmma BONINOKomission jäsen(1) EYVL L 68, 22.3.1971, s. 18.(2) EYVL L 5, 7.1.1989, s. 33.(3) EYVL L 97, 12.4.1997, s. 27.(4) EYVL L 225, 12.8.1998, s. 27 (98/500/EY).(5) EYVL L 162, 13.7.1995, s. 37.(6) EYVL L 297, 2.12.1993, s. 25.(7) EYVL L 97, 12.4.1997, s. 28.LIITEPäätöksen 7 artiklassa tarkoitetut työryhmät1. Työryhmien nimetRyhmä 1: Kalavarojen käyttö ja kalastustoiminnan hallintoRyhmä 2: Vesiviljely: kalanviljely sekä äyriäisten- ja nilviäistenviljelyRyhmä 3: Markkinat ja kauppapolitiikkaRyhmä 4: Yleiset kysymykset: talous ja tuotantoalan analyysi.2. Puheenjohtajat ja varapuheenjohtajatTyöryhmien 1 ja 4 puheenjohtajana toimii laivanvarustajien edustaja.Työryhmän 1 varapuheenjohtajana toimii osuuskunnan muodostavien laivanvarustajien edustaja.Työryhmän 2 puheenjohtajana ja varapuheenjohtajana tomivat vuorotellen kalankasvattajien edustaja ja nilviäisten- tai äyriäistenkasvattajien edustaja.Työryhmän 3 puheenjohtajana toimii jalostajien edustaja.Ryhmän 4 varapuheenjohtajana toimii kaupanalan edustaja.Ryhmän 3 varapuheenjohtajana toimii tuottajaorganisaatioiden edustaja.3. Paikkojen lukumäärä kutakin yhteisen kalastuspolitiikan kanssa tekemisissä olevaa tahoa kohden>TAULUKON PAIKKA>Komissio voi esityslistan perusteella nimetä lisäasiantuntijoita.


title: 2009/857/EY: Neuvoston päätös, tehty 13 päivänä joulukuuta 2007 , Euroopan unionista tehdyn sopimuksen 9 c artiklan 4 kohdan ja Euroopan unionin toiminnasta tehdyn sopimuksen 205 artiklan 2 kohdan täytäntöönpanosta 1 päivän marraskuuta 2014 ja 31 päivän maaliskuuta 2017 välisenä aikana sekä 1 päivästä huhtikuuta 2017 alkaen

text:
               1.12.2009

               FI

               Euroopan unionin virallinen lehti

               L 314/73

      NEUVOSTON PÄÄTÖS,
   tehty 13 päivänä joulukuuta 2007,
   Euroopan unionista tehdyn sopimuksen 9 c artiklan 4 kohdan ja Euroopan unionin toiminnasta tehdyn sopimuksen 205 artiklan 2 kohdan täytäntöönpanosta 1 päivän marraskuuta 2014 ja 31 päivän maaliskuuta 2017 välisenä aikana sekä 1 päivästä huhtikuuta 2017 alkaen
   (2009/857/EY)
   EUROOPAN UNIONIN NEUVOSTO, joka
   katsoo seuraavaa:

               (1)

               On aiheellista antaa säännöksiä, joiden avulla voidaan siirtyä sujuvasti siirtymämääräyksistä tehdyn pöytäkirjan 3 artiklan 3 kohdassa määritellystä neuvoston määräenemmistöllä tapahtuvaa päätöksentekoa koskevasta järjestelmästä, jota sovelletaan 31 päivään lokakuuta 2014, Euroopan unionista tehdyn sopimuksen 9 c artiklan 4 kohdan ja Euroopan unionin toiminnasta tehdyn sopimuksen 205 artiklan 2 kohdan mukaiseen äänestysjärjestelmään, jota sovelletaan 1 päivästä marraskuuta 2014, mukaan luettuina saman pöytäkirjan 3 artiklan 2 kohdassa tarkoitetut erityissäännökset, joita sovelletaan 31 päivään maaliskuuta 2017 ulottuvan siirtymäkauden aikana.

               (2)

               Palautetaan mieleen, että neuvoston käytäntönä on ponnistella kaikin voimin määräenemmistöllä annettujen säädösten demokraattisen legitiimiyden vahvistamiseksi,

         ON PÄÄTTÄNYT SEURAAVAA:
   1   JAKSO

      SÄÄNNÖKSET, JOITA SOVELLETAAN 1 PÄIVÄN MARRASKUUTA 2014 JA 31 PÄIVÄN MAALISKUUTA 2017 VÄLISENÄ AIKANA

   1 artikla
   Jos 1 päivän marraskuuta 2014 ja 31 päivän maaliskuuta 2017 välisenä aikana neuvoston jäsenet, jotka edustavat:

               a)

               vähintään kolmea neljäsosaa siitä väestöstä, tai

               b)

               vähintään kolmea neljäsosaa siitä jäsenvaltioiden määrästä,

         jota määrävähemmistön muodostaminen edellyttää Euroopan unionista tehdyn sopimuksen 9 c artiklan 4 kohdan ensimmäistä alakohtaa tai Euroopan unionin toiminnasta tehdyn sopimuksen 205 artiklan 2 kohtaa sovellettaessa, vastustavat sitä, että neuvosto antaa säädöksen määräenemmistöllä, neuvosto käy asiasta keskustelun.
   2 artikla
   Käydessään tätä keskustelua neuvosto tekee kaiken voitavansa päästäkseen kohtuullisessa ajassa ja estämättä unionin oikeudessa asetettujen pakottavien määräaikojen noudattamista tyydyttävään ratkaisuun 1 artiklassa tarkoitettujen neuvoston jäsenten esiin ottamien kysymysten osalta.
   3 artikla
   Neuvoston puheenjohtaja tekee tätä varten komission avustamana ja neuvoston työjärjestystä noudattaen tarvittavat aloitteet, joilla helpotetaan laajemman yhteisymmärryksen saavuttamista neuvostossa. Neuvoston jäsenet avustavat puheenjohtajaa.
   2   JAKSO

      SÄÄNNÖKSET, JOITA SOVELLETAAN 1 PÄIVÄSTÄ HUHTIKUUTA 2017

   4 artikla
   Jos 1 päivästä huhtikuuta 2017 alkaen neuvoston jäsenet, jotka edustavat:

               a)

               vähintään 55:tä prosenttia siitä väestöstä, tai

               b)

               vähintään 55:tä prosenttia siitä jäsenvaltioiden määrästä,

         jota määrävähemmistön muodostaminen edellyttää Euroopan unionista tehdyn sopimuksen 9 c artiklan 4 kohdan ensimmäistä alakohtaa tai Euroopan unionin toiminnasta tehdyn sopimuksen 205 artiklan 2 kohtaa sovellettaessa, vastustavat sitä, että neuvosto antaa säädöksen määräenemmistöllä, neuvosto käy asiasta keskustelun.
   5 artikla
   Käydessään tätä keskustelua neuvosto tekee kaiken voitavansa päästäkseen kohtuullisessa ajassa ja estämättä unionin oikeudessa asetettujen pakottavien määräaikojen noudattamista tyydyttävään ratkaisuun 4 artiklassa tarkoitettujen neuvoston jäsenten esiin ottamien kysymysten osalta.
   6 artikla
   Neuvoston puheenjohtaja tekee tätä varten komission avustamana ja neuvoston työjärjestystä noudattaen tarvittavat aloitteet, joilla helpotetaan laajemman yhteisymmärryksen saavuttamista neuvostossa. Neuvoston jäsenet avustavat puheenjohtajaa.
   3   JAKSO

      VOIMAANTULO

   7 artikla
   Tämä päätös tulee voimaan Lissabonin sopimuksen voimaantulopäivänä.

      Tehty Brysselissä 13 päivänä joulukuuta 2007.

            Neuvoston puolesta

            Puheenjohtaja

         L. AMADO


title: Euroopan parlamentin päätös (EU) 2016/1488, annettu 28 päivänä huhtikuuta 2016, energia-alan sääntelyviranomaisten yhteistyöviraston varainhoitovuoden 2014 tilien päättämisestä

text:
               14.9.2016

               FI

               Euroopan unionin virallinen lehti

               L 246/171

         EUROOPAN PARLAMENTIN PÄÄTÖS (EU) 2016/1488,
   annettu 28 päivänä huhtikuuta 2016,
   energia-alan sääntelyviranomaisten yhteistyöviraston varainhoitovuoden 2014 tilien päättämisestä
   EUROOPAN PARLAMENTTI, joka

               —

               ottaa huomioon energia-alan sääntelyviranomaisten yhteistyöviraston lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen energia-alan sääntelyviranomaisten yhteistyöviraston tilinpäätöksestä varainhoitovuodelta 2014 sekä viraston vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä virastolle 05584/2016 – C8-0089/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon energia-alan sääntelyviranomaisten yhteistyöviraston perustamisesta 13. heinäkuuta 2009 annetun Euroopan parlamentin ja neuvoston asetuksen (EY) N:o 713/2009 (4) ja erityisesti sen 24 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön (A8-0087/2016),

               1.

               toteaa, että energia-alan sääntelyviranomaisten yhteistyöviraston tilinpäätöstiedot käyvät ilmi tilintarkastustuomioistuimen vuosikertomuksen liitteestä;

               2.

               hyväksyy energia-alan sääntelyviranomaisten yhteistyöviraston varainhoitovuoden 2014 tilien päättämisen;

               3.

               kehottaa puhemiestä välittämään tämän päätöksen energia-alan sääntelyviranomaisten yhteistyöviraston johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 18.

      (2)  Katso alaviite 1.

      (3)  EUVL L 298, 26.10.2012, s. 1.

      (4)  EUVL L 211, 14.8.2009, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.